સામગ્રી: શુક્રવારે રાજસ્થાનમાં ટ્વિટર પર જેટલા મોટા ટ્રૅન્ડ ચાલી રહ્યા હતા તેની સાથે જોડીને પણ આ તસવીરને શેર કરવામાં આવી રહી હતી.

આ તસવીર સાથે હિંદીમાં એક મૅસેજ હતો જેમાં લખ્યું હતું, "શું તમે જાણો છો કે મુસલમાનોને ખુશ કરવા માટે 7 નવેમ્બર 1966ના દિવસે ઇંદિરા ગાંધીએ ગૌવધ-નિષેધ હેતુ સંસદ ભવનનો ઘેરાવ કરનારા 5000 સાધુ-સંતોને ગોળીઓથી ઠાર મરાવી દીધા હતા. આઝાદ ભારતમાં આટલો મોટો નરસંહાર પહેલા ક્યારેય નહોતો થયો."

ગૂગલ તથા અન્ય સોશિયલ મીડિયા પ્લૅટફૉર્મ પર પણ સરળતાથી સર્ચ થનારા #Indira, #SadhuMassacre, #AntiHindu #SikhRiots કેટલાક હેશટૅગ સાથે આ તસવીર શેર કરવામાં આવી રહી હતી.

અમે જ્યારે આ તસવીરની તપાસ કરી તો માલૂમ પડ્યું કે દક્ષિણપંથી ઝુકાવ ધરાવતા કેટલાક ફેસબુક પેજ દ્વારા આ તસવીરને વારંવાર શેર કરવામાં આવી હતી. તેમાં કેટલીક પોસ્ટ વર્ષ 2014-15ની પણ હતી.

તમે આ વાંચ્યું કે નહીં?

'સંતોએ જાનની બાજી લગાવી'

1966ની જેટલી પણ પોસ્ટ અમને મળી તેમાં વાત એક જ હતી કે વર્ષ 1966માં હિદું સાધુ-સંતોએ ગૌહત્યા પર પ્રતિબંધ લાવવા માટે જાનની બાજી લગાવી દીધી હતી, પરંતુ કોંગ્રેસનાં નેતા ઇંદિરા ગાંધીએ તેમને ઠાર મરાવ્યા હતા.

કેટલાક લોકોએ આ ઘટનાની સરખામણી વર્ષ 1984ના શીખ વિરોધી રમખાણો સાથે પણ કરી હતી અને લખ્યું હતું કે ભારતીય ઇતિહાસમાં 1984નો ઉલ્લેખ કરવામનાં આવે છે પણ 1966ની વાત કોઈ નથી કરતું.

આ દુર્ઘટનામાં કેટલા લોકોના મોત થયા તે મામલે પણ વિવિધ પ્રકારના દાવા સોશિયલ મીડિયા પર વાઇરલ થયેલા જોવા મળ્યા. કેટલાક લોકોએ લખ્યું છે કે આ દુર્ધટનામાં એકંદરે 250 સાધુ-સંતોના મોત થયા હતા. ગૂગલ સર્ચમાં જોવા મળેલી કેટલીક વેબસાઇટ્સના પેજ પર મૃતકોની સંખ્યા 1000 કહેવામાં આવી છે.

કેટલાક લોકોએ લખ્યું છે,"1966માં ઇંદિરા ગાંધીના આદેશ પર પોલીસે ગોળીબાર કર્યો હતો, જેમાં આપણા સંત માર્યા ગયા હતા." પોતાની પોસ્ટમાં આ લોકોએ એક વિકીપીડિયા પેજની લિંક પણ શેર કરી છે.

વિકીપીડિયા પેજ સાથે ચેડાં

'1966નું ગૌહત્યા વિરોધી આંદોલન' નામના આ વિકીપીડિયા પેજ પર લખ્યું છે કે,"ગૌહત્યા વિરોધી આંદોલનમાં સાતથી આઠ લાખ લોકોએ ભાગ લીધો હતો. જ્યારે આ લોકોએ સંસદનો ઘેરાવ કર્યો, ત્યારે પોલીસે તેમની પર ગોળીબાર કર્યો હતો અને 375-5000 લોકોના મોત થયા હતા, જ્યારે દસ હજાર લોકો ઘાયલ થયા હતા."

(જરૂરી સૂચના: વિકીપીડિયા અનુસાર 22 નવેમ્બર 2018ના રોજ છેલ્લે આ પેજ પર પ્રકાશિત સમાચારમાં ફેરફાર કરવામાં આવ્યો છે. આ પેજ પર...\nઅગાઉની સામગ્રીનો સારાંશ નીચે મુજબ કરી શકાય છે:
ચૂંટણીના માહોલમાં વૉટ્સઍપ અને સોશિયલ મીડિયા પર એક તસવીર શેર કરવામાં આવી રહી છે.